אייפון
היסטוריה

הדור הראשון של האייפון הוצג לראשונה ב-9 בינואר על ידי סטיב ג'ובס והועמד למכירה לראשונה בארצות הברית ב־29 ביוני 2007, ב־30 השעות הראשונות לאחר תחילת הפצתו מכרה אפל 270,000 מכשירים. בשנת 2007 מכרה החברה שבעה מיליון מכשירים בארצות הברית בלבד. בתחילה נמכר האייפון באירלנד, ארצות הברית, צרפת, גרמניה ואוסטריה בלבד, ובאופן פיראטי במדינות נוספות. לאחר שנה בשוק, דיווחה אפל שמתוך המשתמשים במכשיר: 90% שבעי רצון ממנו, 98% גלשו באמצעותו, 94% השתמשו בדוא"ל באמצעותו, 90% שלחו הודעות טקסט באמצעותו, ו־80% השתמשו ביותר מ־10 יכולות שונות של המכשיר.
ב־11 ביולי 2008 השיקה אפל את הדור השני של האייפון (אייפון 3G) ב־22 מדינות. שנה לאחר מכן, ב־11 ביוני 2009, הושק הדור השלישי של האייפון (אייפון 3GS), ממנו נמכרו מיליון מכשירים בשלושת הימים הראשונים לאחר ההשקה. ב־24 ביוני 2010 הושק הדור הרביעי של האייפון (אייפון 4). ב־11 בינואר 2011 השיקו אפל וחברת ורייזון מכשיר אייפון 4 מחודש, שהותאם לראשונה לרשתות סלולריות מסוג CDMA.
ב־4 באוקטובר 2011 הושק האייפון 4S המהווה שדרוג לאייפון 4. עיצובו של המכשיר זהה לקודמו, אך חלו בו שינויים בחומרה.
ב־12 בספטמבר 2012 הושק אייפון 5 (שישי במספרו) הכולל קישוריות דור רביעי מסוג LTE, מסך רטינה 4 אינץ' ושיפורים ובעיצוב.
בסוף השבוע הראשון של המכירות (שלושת הימים הראשונים של המכירות), מכרה אפל חמישה מיליון אייפונים.
ב־10 בספטמבר 2013 הושקו האייפון 5S שמהווה שדרוג לאייפון 5, והאייפון 5C שהוא בעצם גרסה מוזלת של האייפון 5 אך בעל שיפורים אחרים במעטפת הפלסטיק.
נכון ליוני 2012, יש כ־250 מיליון יחידות אייפון ברחבי העולם.
ב־9 בספטמבר 2014 הכריזה אפל על אייפון 6 בעל מסך 4.7 אינץ׳ ועל אייפון 6 פלוס בעל מסך 5.5 אינץ׳ כאשר לשניהם יש אותה חומרה ושיפורים זהים מהאייפונים הקודמים.
ב־9 בספטמבר 2015 הכריזה אפל על אייפון 6S ואייפון 6S פלוס, בעלי עיצוב זהה כמעט לזה של האייפון 6, אך בעלי שיפורים רבים אחרים.
ב-21 במרץ 2016 הכריזה אפל על אייפון SE שהוא גרסה מוזלת לאייפון 6S. האייפון SE כולל מסך 4 אינץ' ועם מפרט דומה מאוד לזה של האייפון 6S.
ב-7 בספטמבר 2016 השיקה אפל את אייפון 7 ואייפון 7 פלוס, כאשר השדרוג העיקרי של האייפון נמצא בתכונה החדשה- חסינות למים.
בנוסף המצלמות האחורית והקדמית שודרגו, כאשר באייפון 7 פלוס ניתן למצוא 2 מצלמות אחוריות. מבחינת מראה האייפון 7 וה-7 פלוס הם באותו גודל ומראה של ה-6S וה-6S פלוס חוץ מכמה הבדלים קטנים ביניהם חיבור האוזניות שירד.
ב-12 בספטמבר 2017 השיקה אפל את אייפון 8, אייפון 8 פלוס ואייפון X ובהמשכים שונים, חברת אפל החליטה לדלג על אייפון 7S, לראשונה מאז ה-3GS. באייפון X אין כפתור בתחתית המסך לעומת כל האייפונים הקיימים האחרים. האיכות של המצלמה גבוהה ביותר והוא חסין ממים וגם כך אייפון 8 והמשכיו.
ב-3 בנובמבר 2017 אפל הוציאה את סדרת האייפונים iPhone X, שהיה אייפון העשור של החברה. החידושים העיקריים שלו הם: הסרת כפתור הבית, נעילת טלפון חדשה בשם Face ID, אימוג'ים חדשים ועיצוב חדש. כמו כן נוספו אליו מצלמות שנחשבות לאחת המצלמות הטובות המסוגלות לצלם במצב דיוקן. כמו כן יצאו לו מספר גרסאות, כגון אייפון Xr, אייפון XS ואייפון XS Max.
ב-20 בספטמבר 2019 אפל הוציאה שני טלפונים נוספים, אייפון 11 ובסדרה החדשה גם אייפון 11 פרו. לאייפון 11 נוספו מספר שדרוגים, ביניהם שינוי המצלמה. האייפון החדש 11 פרו כלל שדרוגים משמעותיים לעומת הסדרה הקודמת, כגון מעבד עוצמתי והוספת מצלמה רחבה למערך הצילום.
ב-24 באפריל 2020 אפל הוציאה גרסה חדשה של אייפון SE. הוא הגיע עם המעבד החדש של אפל, ונשארו התכונות מגרסאות של אייפונים ישנים, כמו Touch ID. כמו כן הוא הגיע עם מצלמה משופרת ומערכת הפעלה iOS 13.
ב-13 באוקטובר 2020 אפל השיקה 4 טלפונים חדשים: אייפון 12, אייפון 12 מיני, אייפון 12 פרו ואייפון 12 פרו מקס. כל האייפונים החדשים קיבלו עיצוב חדש בדומה לעיצוב של אייפון 4. כמו כן הם קיבלו את המעבד החדש של אפל, A14 ומערך צילום משופר ואת מערכת ההפעלה החדשה iOS 14. האייפון 12 מיני קיבל עיצוב שונה מהשאר, עם מסך קטנטן בגודל 5.4 אינץ'. האייפונים 12 פרו ו-12 פרו מקס קיבלו עוד אפשרויות חדישות, כגון מצלמת ה-LiDar שמסוגלת לסרוק חללים בתלת מימד, מצלמה אולטרה רחבה חדשה וייצוב וידאו.
ב-14 בספטמבר 2021 אפל השיקה את סדרת אייפון 13 החדשה: אייפון 13, אייפון 13 מיני, אייפון 13 פרו ואייפון 13 פרו מקס. האייפונים החדשים נשארו עם אותו עיצוב של האייפון 12, לרבות אייפון 13 פרו ופרו מקס. האייפונים 13 ו-13 מיני קיבלו עדכון עיצובי קל, כשהמצלמות בגב מסודרות באלכסון במקום בצורה אנכית. כמו כן כל הסדרה קיבלה עדכון עיצובי מלפנים, כשהמצח (נוטץ') המפורסם של אפל הוקטן ב-20%. האייפונים החדשים קיבלו את המעבד החדש A15, וגרסה משופרת שלו עבור סדרת הפרו. לאייפונים 13 ו-13 מיני שופר מערך הצילום, בעוד שהאייפונים 13 פרו ופרו מקס קיבלו מערך צילום חדש ומשופר, לרבות מצלמת טלפוטו חדשה. הסדרה תקבל את מערכת ההפעלה החדשה של אפל, iOS 15. עדכון נוסף באייפונים 13 פרו ו-13 פרו מקס הוא המסך, שכעת תומך ב-ProMotion, כלומר תמיכה בקצב רענון של 120 הרץ.
| דגם האייפון | גרסה מקורית | תאריך שחרור (בעולם) | הגרסה האחרונה הנתמכת | סיום התמיכה | אחסון | גודל מסך | אורך זמן התמיכה | מחיר בעת ההשקה (בדולרים) |
| --- | --- | --- | --- | --- | --- | --- | --- | --- |
| אייפון (הדור הראשון) | iPhone OS 1.0 | 29 ביוני 2007 | iPhone OS 3.1.3 | 20 ביוני 2010 | 4/8/16GB | 3.5" | 2 שנים, 11 חודשים | $499/$599* |
| אייפון 3G | iPhone OS 2.0 | 11 ביולי 2008 | iOS 4.2.1 | 3 במרץ 2011 | 8/16GB | 3.5" | 2 שנים, 7 חודשים | $199/$299* |
| אייפון 3GS | iPhone OS 3.0 | 19 ביוני 2009 | iOS 6.1.6 | 18 בספטמבר 2013 | 8/16/32GB | 3.5" | 4 שנים, 2 חודשים | $199/$299* |
| אייפון 4 | iOS 4 | 21 ביוני 2010 | iOS 7.1.2 | 17 בספטמבר 2014 | 8/16/32GB | 3.5" | 4 שנים, 2 חודשים | $199/$299* |
| אייפון 4S | iOS 5 | 14 באוקטובר 2011 | iOS 9.3.5 | 12 בספטמבר 2016 | 8/16/32/64GB | 3.5" | 4 שנים, 10 חודשים | $199/$299/$399* |
| אייפון 5 | iOS 6 | 21 בספטמבר 2012 | iOS 10.3.3 | 18 בספטמבר 2017 | 16/32/64GB | 4" | 4 שנים, 11 חודשים | $199/$299/$399* |
| אייפון 5C | iOS 7 | 20 בספטמבר 2013 | iOS 10.3.3 | 18 בספטמבר 2017 | 8/16/32GB | 4" | 3 שנים, 11 חודשים | $99/$199* |
| אייפון 5S | iOS 7 | 20 בספטמבר 2013 | iOS 12.3.1 | 3 ביוני 2019 | 16/32/64GB | 4" | 5 שנים, 4 חודשים | $199/$299/$399* |
| אייפון 6 אייפון 6 פלוס | iOS 8 | 19 בספטמבר 2014 | iOS 12.3.1 | 3 ביוני 2019 | 16/32/64/128GB 16/64/128GB | 4.7" 5.5" | 4 שנים, 4 חודשים | $649/$749/$849 $749/$849/$949 |
| אייפון 6S אייפון 6S פלוס | iOS 9 | 25 בספטמבר 2015 | גרסת ה-iOS האחרונה | (עדיין קיימת תמיכה) | 16/32/64/128GB | 4.7" 5.5" | 3 שנים, 4 חודשים < | $649/$749/$849 $749/$849/$949 |
| אייפון SE | iOS 9.3 | 31 במרץ 2016 | גרסת ה-iOS האחרונה | (עדיין קיימת תמיכה) | 16/32/64/128GB | 4" | שנתיים, 4 חודשים < | $399/$499 |
| אייפון 7 אייפון 7 פלוס | iOS 10 | 16 בספטמבר 2016 | גרסת ה-iOS האחרונה | (עדיין קיימת תמיכה) | 32/128/256GB | 4.7" 5.5" | שנתיים, 4 חודשים < | $649/$749/$849 $769/$869/$969 |
| אייפון 8 אייפון 8 פלוס | iOS 11 | 22 בספטמבר 2017 | גרסת ה-iOS האחרונה | (עדיין קיימת תמיכה) | 64/256GB | 4.7" 5.5" | שנה, 4 חודשים < | $699/$849 $799/$949 |
| אייפון X | iOS 11.0.1 | 3 בנובמבר 2017 | גרסת ה-iOS האחרונה | (עדיין קיימת תמיכה) | 64/256GB | 5.8" | שנה, 3 חודשים < | $999/$1149 |
| אייפון XS אייפון XS מקס | iOS 12 | 21 בספטמבר 2018 | גרסת ה-iOS האחרונה | (עדיין קיימת תמיכה) | 64/256/512GB | 5.8" 6.5" | 4 חודשים < | $999/$1149/$1349 $1099/$1249/$1449 |
| אייפון XR | iOS 12 | 26 באוקטובר 2018 | גרסת ה-iOS האחרונה | (עדיין קיימת תמיכה) | 64/128/256GB | 6.1" | 3 חודשים < | $749/$799/$899 |
| אייפון 11 | iOS 13 | 20 בספטמבר 2019 | גרסת ה-iOS האחרונה | (עדיין קיימת תמיכה) | 64/128/256GB | 6.1" | לפחות שנה ושלושה חודשים | $699/$749/$849 |
| אייפון 11 פרו אייפון 11 פרו מקס | iOS 13 | 20 בספטמבר 2019 | גרסת ה-iOS האחרונה | (עדיין קיימת תמיכה) | 64/256/512GB | 5.8" 6.5" | לפחות 3 שנים וחודשיים | $999/$1149/$1349 $1099/$1249/$1449 |
| אייפון SE (דור 2) | iOS 13 | 15 באפריל 2020 | גרסת ה-iOS האחרונה | (עדיין קיימת תמיכה) | 64/128/256GB | 4.7" | לפחות שנה ו-9 חודשים | 399$/449$/549$ |
| אייפון 12 אייפון 12 מיני | iOS 14.2 | 13 באוקטובר 2020 | גרסת ה-iOS האחרונה | (עדיין קיימת תמיכה) | 64/128/256GB | 5.4" 6.1" | לפחות שנה ו-3 חודשים | 699$/799$ |
| אייפון 12 פרו אייפון 12 פרו מקס | iOS 14.2 | 13 באוקטובר 2020 | גרסת ה-iOS האחרונה | (עדיין קיימת תמיכה) | 128/256/512GB | 6.1" 6.7" | לפחות שנתיים ו-3 חודשים | 999$/1099$ |
| אייפון 13 אייפון 13 מיני | ios 15 | 14 בספטמבר 2021 | גרסת ה-iOS האחרונה | (עדיין קיימת תמיכה) | 128/256/512GB | 5.4" 6.1" | לפחות 3 חודשים | 699$/799$ |
| אייפון 13 פרו אייפון 13 פרו מקס | ios 15 | 14 בספטמבר 2021 | גרסת ה-iOS האחרונה | (עדיין קיימת תמיכה) | 128/256/512GB 1TB(1000GB) | 6.1" 6.7" | לפחות שנה ו-3 חודשים | 999$/1099$ |
| אייפון SE (דור 3) | iOS 15.4 | 8 במרץ 2022 | גרסת ה-iOS האחרונה | (עדיין קיימת תמיכה) |  |  | עד שנה ו-8 חודשים |  |
| אייפון 14 אייפון 14 פלוס | iOS 16.0 | 16 בספטמבר 2022 7 באוקטובר 2022 (14 פלוס) | גרסת ה-iOS האחרונה | (עדיין קיימת תמיכה) |  |  | עד שנה ו-3 חודשים |  |
| אייפון 14 פרו אייפון 14 פרו מקס | iOS 16.0 | 16 בספטמבר 2022 | גרסת ה-iOS האחרונה | (עדיין קיימת תמיכה) |  |  | לפחות 3 חודשים |  |
| אייפון 15 אייפון 15 פלוס | iOS 17.0 | 22 בספטמבר 2023 | גרסת ה-iOS האחרונה | (עדיין קיימת תמיכה) |  |  | עד 3 חודשים |  |
| אייפון 15 פרו אייפון 15 פרו מקס | iOS 17.0 | 22 בספטמבר 2023 | גרסת ה-iOS האחרונה | (עדיין קיימת תמיכה) |  |  | עד 3 חודשים |  |